text
stringlengths 23
555
| dataset
stringclasses 1
value | script
stringclasses 1
value | lang_script
stringclasses 1
value |
|---|---|---|---|
Anayabin bi’obaiyih ana itinin i roubabaruwen ana fair isan ma’am na’atube , men Ofafar Bai’obaiyenayah na’atube’emih .
| Bible_taxi1500 | Latn | aai_Latn |
Jesu oyaw wanane re nan ana veya’amaim , sabuw rou’ay gagamin na’in hi’ufunun bairi hin .
| Bible_taxi1500 | Latn | aai_Latn |
Naatu orot ta biyan kokom ani’anin na Jesu nanamaim sun yowen eo , “ Regah inakokok na’at basit biyou iniwa’an nigewasin . ”
| Bible_taxi1500 | Latn | aai_Latn |
Jesu uman ru’atayan orot biyan butubun eo , “ Ayu akokok , biya igewasin . ” Mar ta’imonamo orot biyan kokom etei hihururuw hire orot biyan igewasin .
| Bible_taxi1500 | Latn | aai_Latn |
Naatu Jesu orot iu , “ Men orot babin ta ana tur inaowenamih , baise mutufor kwen firis biya enutitiy naatu Moses ana obaiyunen tur eo na’atube , sibor inayai sabuw etei matahimaim hina’itin o biya igewasin . ”
| Bible_taxi1500 | Latn | aai_Latn |
Nati ana veya’amaim Jesu na Capernaum titit , basit Roman baiyowayan hai orot ukwarin na baibais isan Jesu ifefeyan .
| Bible_taxi1500 | Latn | aai_Latn |
“ Regah , ayu au bowayan orot ta i sawow , an uman himorob , baremaim inu’in , misir isan men karam , biyan ebababan kwanekwan . ”
| Bible_taxi1500 | Latn | aai_Latn |
Basit Jesu eo , “ Boro anan a orot aniyawas . ”
| Bible_taxi1500 | Latn | aai_Latn |
Baiyowayan orot ukwarin Jesu iya’afut eo , “ Regah ayu men orot gewasu boro inan au bar wanawanan inarun , baise turawat kuo au bowayan orot eyawas .
| Bible_taxi1500 | Latn | aai_Latn |
Anayabin ayu i roubabaruwen ana fair biyau’umaim ema’am , naatu baiyowayah etei ayu bab’umaim tema’am , imih baiyowayan orot ta isan anao , ‘ Ni’imaim kwen , ’ i boro nan , naatu orot ta isan anao , ‘ Iti imaim kuna , ’ i boro nan , naatu au bowayan orot ta isan anao , iti kusinaf , i boro nasinaf , imih turawat kuo au orot boro nayawas . ”
| Bible_taxi1500 | Latn | aai_Latn |
Jesu iti tur nonowar ifofofor men kafaita , naatu sabuw hi’ufunun bairi hinan tatabir isah eo , “ Anababatun a tur ao’owen , Israel wanawanan men kafa’imo orot ta ana baitumatum gagamin iti na’atube bitumatum atita’urimih .
| Bible_taxi1500 | Latn | aai_Latn |
A tur ao’owen , sabuw moumurih boro veya yeninane naatu veya ra’iyinane hinan mar ana aiwobomaim hina run , gem sisibinamaim hai efan hinabow Abraham , Isaac , naatu Jacob bairi hiniyasisir .
| Bible_taxi1500 | Latn | aai_Latn |
Baise sabuw iyab mar ana aiwobomaim hitarur i boro maramaim hinabow hinarauw hinare gugumin wanawanan hinarun . Nati’imaim hinama hinarerey wah hinanib kakikak hiniwa’an . ”
| Bible_taxi1500 | Latn | aai_Latn |
Imaibo Jesu baiyowayan orot ukwarin iu , “ Aubar kwen , naatu abisa kubitumatum i boro namatar . ” Naatu nati ana veya’amaim akir wairafin bar sawow inu’in yawas .
| Bible_taxi1500 | Latn | aai_Latn |
Naatu Jesu na Peter ana bar titit , Peter rawan babin sawow biyan fora’ab inu’in itin .
| Bible_taxi1500 | Latn | aai_Latn |
Basit Jesu babin uman baib ana veya’amaim , ana sawow i en misir bay bogaigiwas .
| Bible_taxi1500 | Latn | aai_Latn |
Birabirab sabuw wagabur kouh hiyen hima’am hibow hina Jesu biyan hitit , naatu awanawat eaf eo wagabur hibihir hititit , naatu sabuw afa hisawow hibow hinan auman etei iyawasih .
| Bible_taxi1500 | Latn | aai_Latn |
Sawar iti himamatar i dinab orot Isaiah eo kikirum na iturobe , “ I akisinamo it ata sawow ata biyababan ebobosairen . ”
| Bible_taxi1500 | Latn | aai_Latn |
Sabuw rou’ay gagamin maiyow hiruru’ay Jesu itih , basit ana bai’ufununayah iuwih eo , “ Kwabobuna tarabon harew kukuf rewan rounane . ”
| Bible_taxi1500 | Latn | aai_Latn |
Naatu ofafar bai’obaiyenayan orot ta na Jesu isan eo , “ Bai’obaiyenayan , ayu o menamaim kwenan ayu boro imaim airit tanan . ”
| Bible_taxi1500 | Latn | aai_Latn |
Jesu iya’afut eo , “ Sigarafor i hai batar tema’am , naatu mamu hai batar tema’am imaim ti’inu’in , baise Orot Natun inure in biyan tubaiwa’an isan aurin efan en . ”
| Bible_taxi1500 | Latn | aai_Latn |
Bai’ufununayah orot tabo na Jesu isan eo , “ Regah karam wan itihamiyu atan tamai momorob atayai’ibo atan ati’uf nuni airit tanan ? ”
| Bible_taxi1500 | Latn | aai_Latn |
Baise Jesu iya’afut eo , “ Ayu kwi’ufnunu tan , iyab himomorob taiyuwih boro hinaya’ih . ”
| Bible_taxi1500 | Latn | aai_Latn |
Naatu Jesu wa isra’at ana bai’ufununayah hiyen bairi hiboy hirabon .
| Bible_taxi1500 | Latn | aai_Latn |
Naniyan meyemeye yabat gagamin misir wan kikiy yen wa iwanasum . Baise Jesu wa uranane nuhin bur inu’in ufu’ufut .
| Bible_taxi1500 | Latn | aai_Latn |
Bai’ufununayah hina Jesu hibunibun hio , “ Regah , iniyawasi , wa iu’unun kafa’imo tana morob . ”
| Bible_taxi1500 | Latn | aai_Latn |
Jesu iyafutih eo , “ Kwa aisim kwabirubir ? A not men nakabom , ayu kwanitutumu boro men kwanamorobomih . ” Imaibo misir kwarar yabat kotar eotanih mar ta’imon nuwarob eafuw .
| Bible_taxi1500 | Latn | aai_Latn |
Ana bai’ufununayah hifofor hio , “ Iti orot i abi orot ? Karam yabat naatu kotar boro fanan hinab hinanutanub . ”
| Bible_taxi1500 | Latn | aai_Latn |
Naatu hirabon hina harew kukuf rewan rounane tafaram wabin Gadara hititit ana veya , orot rou’ab marasika wagabur kouh hito hirun rah yanamaim hima’ama hitit , hai itinin i birubir naatu nati efanamaim men yait ta reremoramih , anayabin hibirubir orot rou’ab isah . Baise Jesu nati’imaim titit ana veya , hairi hina Jesu biyan hitit .
| Bible_taxi1500 | Latn | aai_Latn |
Hiwow hio , “ God Natun , aki isai mi’itube inasinafumih kunan ? Aki baimakiy initi’imih , bo aki ai baimakiy ana veya binatit . ”
| Bible_taxi1500 | Latn | aai_Latn |
Naatu nati’imaim for i men ef yok hima hi’u’ufar .
| Bible_taxi1500 | Latn | aai_Latn |
Imih wagabur Jesu hifefeyan hio , “ Aki inanuni ana titit akokok iniyuni anan for wanawanah ana run . ”
| Bible_taxi1500 | Latn | aai_Latn |
Jesu eo , “ Kwatit kwan . ” Hirouwatait hinunuw hin for wanawanah hirun , for himisir fan hinunuw hire hin harew kukuf yan hire hi’aa tomatom himorob .
| Bible_taxi1500 | Latn | aai_Latn |
Orot nati for hima’uten hima’am himisir hibihir hin bar merar hitit , abisa’awat himamatar hai tur hi’owen naatu orot rou’ab isah abisa mamatar auman hai tur hi’owen .
| Bible_taxi1500 | Latn | aai_Latn |
Imaibo sabuw nati bar merar hima’am etei hitit hina Jesu bairi hitar naatu hi’i’itin ana veya hifefeyan hiu hai tafaram ihamiy tit .
| Bible_taxi1500 | Latn | aai_Latn |
Jesu wa afe’en yen naatu matabir maiye rabon na ana bar ana meraramaim tit .
| Bible_taxi1500 | Latn | aai_Latn |
Nati’imaim sabuw afa orot ta an uman murubin emo’emomaim hiwan hi’abar hina Jesu biyan hitit , naatu Jesu sabuw hai baitumatum itin , basit orot an uman murubin isan eo , “ Natu men iniyababan , o a bowabow kakafih i anotanotawiyen . ”
| Bible_taxi1500 | Latn | aai_Latn |
Naatu Ofafar Bai’obaiyenayah afa taiyuwih hibabatiyih hio , “ Iti orot i tur kakafin maiyow eo God ebi’ib . ”
| Bible_taxi1500 | Latn | aai_Latn |
Jesu abisa hinotanot itin naatu eo , “ Kwa aisim dogor wanawanan not kakafih kwanotanot ?
| Bible_taxi1500 | Latn | aai_Latn |
Ef menatan i hamehamen , orot ana kakafih notawiyen isan anao i hamehamen ai anau namisir nabat nareremor i hamehamen ?
| Bible_taxi1500 | Latn | aai_Latn |
Baise kwakakasiy , imih ani’obaiyi kwana’itin , orot Natun i tafaramamaim fair bai bowabow kakafih notawiyen isan . ” Naatu orot an uman murubin isan eo , “ Kumisir a ir kunuw kubai a ubar kwen . ”
| Bible_taxi1500 | Latn | aai_Latn |
Orot misir ana ir nuw bai ana ubar in .
| Bible_taxi1500 | Latn | aai_Latn |
Sabuw iti na’atube matar hi’i’itin ana mar hai hibir ra’at naatu God wabin hibora’ara’ah fair iti na’atube orot bitih isan .
| Bible_taxi1500 | Latn | aai_Latn |
Jesu efan nati ihamiy remor inan auman , kabay o’onayan wabin Matthew ana bowabow efanamaim ma’am itin naatu iu , “ Kumisir kwi’ufnunu . ” Matthew ma’am misir Jesu iufunun hairi hin .
| Bible_taxi1500 | Latn | aai_Latn |
Jesu Matthew ana baremaim ma bay hi’au , ana maramaim kabay o’onayah naatu bowabow kakafih sinafuyah moumurih maiyow hina Jesu ana bai’ufununayah bairi hikofanih bay aa ana efanamaim himare .
| Bible_taxi1500 | Latn | aai_Latn |
Naatu Ofafar Bai’obaiyenayah hi’itih ana maramaim , Jesu ana bai’ufununayah hibatiyih , “ Aisim kwa a bai’obaiyenayan kabay o’onayah naatu sabuw kakafih bairi hima bay te’aa ? ”
| Bible_taxi1500 | Latn | aai_Latn |
Jesu hio nowar naatu iyafutih eo , “ Sabuw aurih sawow en adanafur orot boro men hinakok , baise sabuw iyab sawusawuwih boro adanafur orot hinakok .
| Bible_taxi1500 | Latn | aai_Latn |
Kwa Buk Atamaninamaim kwabiyab tur yabin kwa’itin ? ‘ Ayu i akokok kabeber , men sibor . ’ ”
| Bible_taxi1500 | Latn | aai_Latn |
Naatu John Baptist ana bai’ufununayah hina Jesu hibatiy hio , “ Aisim aki naatu ofafar bai’ufununayah bairi mar etei ayoyohar naatu o a bai’ufununayah i en ? ”
| Bible_taxi1500 | Latn | aai_Latn |
Jesu iyafutih eo , “ Men karam sabuw orot boubun tatatabin ana yasisir isan hitaruru’ay , hitama orot yawasin hitabotouw , baise mar boro nanan orot boro hinabosair naatu nati ana veya’amaim imaibo hinifoufur hinirowarow .
| Bible_taxi1500 | Latn | aai_Latn |
Na’atube faifuw atamanin boro men karam hinab faifuw boubun hinafitimih , anayabin faifuw boubun hinasasauw ana veya boro nakaro’om natakweb mahar nara’at .
| Bible_taxi1500 | Latn | aai_Latn |
Na’atube men yait ta wine boubun ebai wine ana kibub atamaninamaim eriririmih , anayabin wine boubun boro nara’at naatu kibub natafofor wine nasuwa na re , imih wine boubun i boro wine ana kibub boubunamaim hinarir , saise hairi boro gewasih hinabat . ”
| Bible_taxi1500 | Latn | aai_Latn |
Iti na’atube eo auman Tafaror Bar kaifenayan orot ta na Jesu biyan tit nanamaim sun yowen eo , “ Ayu natu babitai i veya boun morob , baise akokok inan umawat inabutubun nayawas . ”
| Bible_taxi1500 | Latn | aai_Latn |
Basit Jesu misir ana bai’ufununayah bairi orot hi’ufunun hin .
| Bible_taxi1500 | Latn | aai_Latn |
Naatu babin ta ana faifuwamaim rara bota’ar ma’am kwamur etei 12 sasawar , na Jesu ufunane tit ,
| Bible_taxi1500 | Latn | aai_Latn |
ana notamaim eo , “ Jesu ana faifuw tainin ana butubun boro ana yawas . ” Naatu ana faifuw tainin butubun .
| Bible_taxi1500 | Latn | aai_Latn |
Jesu tatabir babin itin eo , “ Natu men iniyababan , abai tumatumamaim kubigewasin . ” Iti na’at eo ana veya’amaim , mar ta’imonamo babin igewasin .
| Bible_taxi1500 | Latn | aai_Latn |
Imaibo Jesu na Kou’ay Bar kaifenayan orot ana bar wanawanan run . Sabuw hiru’ay hima hirerey itih , naatu rerey ana fik hibababin nowar .
| Bible_taxi1500 | Latn | aai_Latn |
Jesu eo , “ Iti kek babitai i matan fot inu’in , men morobomih , kwamisir ufun kwatit . ” Baise sabuw isan himarib , anayabin i hiso’ob kek i morob .
| Bible_taxi1500 | Latn | aai_Latn |
Basit sabuw etei himisir ufun hitit sawar , imaibo Jesu run in kek inu’in ana efanamaim tit , naatu babitai uman bai imisiruw yawas misir .
| Bible_taxi1500 | Latn | aai_Latn |
Iti sisinaf ana tur ra’at tasasar in nati tafaram hima’am ana fofonin etei hinowar .
| Bible_taxi1500 | Latn | aai_Latn |
Jesu efan nati itumar tit remor inan , orot rou’ab matah fim hitit hi’ufunun hin hi’af hio , “ David uwan , kwiwanbabani . ”
| Bible_taxi1500 | Latn | aai_Latn |
Jesu na bar wanawanan run naatu orot rou’ab hina biyan hitit , Jesu ibatiyih eo , “ Kwabitumatum ayu boro aniyawasi ? ” Hairi hiya’afut hio , “ Regah abitumitum . ”
| Bible_taxi1500 | Latn | aai_Latn |
Basit Jesu hairi matah botobonen eo , “ Kwabitumatum na’atube isa namatar . ”
| Bible_taxi1500 | Latn | aai_Latn |
Hairi matah higewasin hinuw naatu Jesu eofafarih eo , “ Men yait ta ana tur kwana’owen . ”
| Bible_taxi1500 | Latn | aai_Latn |
Baise hairi hitit hin Jesu ana tur hibosemor ra’at , nati tafaram hima’am ana fofonin etei hinowar .
| Bible_taxi1500 | Latn | aai_Latn |
Orot rou’ab hinan ufut sabuw afa orot ta yoyom hirab awan igug ma’am hibai hina Jesu biyan hitit .
| Bible_taxi1500 | Latn | aai_Latn |
Naatu Jesu yoyom mowan nun tit orot busuruf tur eo sabuw etei hifofor hio , “ Sawar iti na’atube Israel wanawananamaim men ta i’itin bounabo ta’i’itin . ”
| Bible_taxi1500 | Latn | aai_Latn |
Baise Ofafar Bai’obaiyenayah hio , “ Iti i Demon Hai Ukwarin fair itin imih demon nunih titit . ”
| Bible_taxi1500 | Latn | aai_Latn |
Jesu bar awan awan run tit sabuw inanawanih bar merar hai Kou’ay Baremaim sabuw i’obaibiyih , mar ana aiwob isan Tur Gewasin eo hinowar naatu sabuw hai sawow yumatah ta ta hibow hinan etei iyayawasih .
| Bible_taxi1500 | Latn | aai_Latn |
Jesu iti rou’ay gagamin maiyow hinan itih yan baban , anayabin hai not kwaris naatu aurih baibais en , ana itinin i sheep na’atube aurih nabatanenayan orot en .
| Bible_taxi1500 | Latn | aai_Latn |
Basit ana bai’ufununayah isah eo , “ Masaw i gagamin na’in baise ana fourayah i men moumurih .
| Bible_taxi1500 | Latn | aai_Latn |
Imih masaw matuwan isan kwanayoyoban saise bowayah afa niyafarih hinan bay hinafour , anayabin bay i hiyamur . ”
| Bible_taxi1500 | Latn | aai_Latn |
Jesu ana bai’ufununayah etei 12 eaf ayuwih hina , sawow yumatah ta ta , feher yumatah ta ta , sabuw biyahimaim baiyawasih isan fair itih naatu igegewasinih .
| Bible_taxi1500 | Latn | aai_Latn |
Naatu iti i bai’ufununayah nah 12 wabih , wantoro’ot i Simon wabin ta Peter tufuturan Andrew hairi , James tufuturan John hairi , orot Zebedee natunatun .
| Bible_taxi1500 | Latn | aai_Latn |
Philip , Bartholomew hairi , kabay onayan wabin Matthew i Thomas hairi , naatu Alpheus natun James i Thaddeus hairi ,
| Bible_taxi1500 | Latn | aai_Latn |
tafaram kafafarayan orot wabin Simon . Jesu ana yanuwayan orot Judas Iscariot hairi .
| Bible_taxi1500 | Latn | aai_Latn |
Orot nah 12 Jesu iyunih hititit iuwih eo , “ Ufun Sabuw hai tafaramamaim men kwanan naatu Samaria sabuw hai bar hai meraramaim men kwanarun .
| Bible_taxi1500 | Latn | aai_Latn |
Baise kwanan Israel sabuw bobaituw na’atube hikasiy tema’am biyahimaim kwanarun kwaniyawasih .
| Bible_taxi1500 | Latn | aai_Latn |
Kwanan iti tur i kwanabinan , Mar ana aiwob i na iyubinaka .
| Bible_taxi1500 | Latn | aai_Latn |
Sawusawuwih kwaniyawasih , murumurubih kwanao hinamisir , sabuw iyab biyah kokom ani’anih kwaniyawasih naatu demon kakafih kwananunih hinatit . Sawar ana baiyan en kwabaib , imih kwanabow ana baiyan en .
| Bible_taxi1500 | Latn | aai_Latn |
Men kabay ta kwanab a koukut kwaniwan , naiw a kikiramaim kwanarobere auman kwananamih .
| Bible_taxi1500 | Latn | aai_Latn |
Remor isan men hafoy ta kwanab , men biya baibiyon ta , a baibiyon ta , tu ta , kwanabow auman kwananamih . anayabin bowayah abis kikimin tibitin boro nakaram .
| Bible_taxi1500 | Latn | aai_Latn |
“ Kwanan bar merar kikimin o bar merar gagamin kwanarur , sabuw iyab merarayow wairafih kwananuwihih , naatu i hai baremaim kwanama , a bowabow kwanisawar imaibo kwihamiyih kwanan .
| Bible_taxi1500 | Latn | aai_Latn |
Naatu bar runamih sabuw a merarayow kwanitih .
| Bible_taxi1500 | Latn | aai_Latn |
Naatu sabuw bar wanawanan tufuw ana merarayow hinabaib , basit a merarayow kwanihamiy nati baremaim nama , baise men hinabaib a tufuw ana merarayow kwanabosair kwanab maiye .
| Bible_taxi1500 | Latn | aai_Latn |
Orot babin yait a merar men nay naatu a tur men nanonowar , kwanamisir ura kwanarutatab efan nati kwanihamiy kwanan efan ta .
| Bible_taxi1500 | Latn | aai_Latn |
Anababatun a tur ao’owen , baibatebat ana veya God Sodom , Gomorah sabuw boro nakabibirih , baise nati bar merar sabuw hai baimakiy i boro God tafan nayara’ah gagamin na’in hinab .
| Bible_taxi1500 | Latn | aai_Latn |
“ Kwananowar , kwa i bobaituw sheep na’atube haru fairih wanawanahimaim abiyuni kwanatit kwananamih , imih kok na’atube kwanakakaf naatu mamu imak na’atube kwananutanub .
| Bible_taxi1500 | Latn | aai_Latn |
“ Mata toniwa’an sabuw isah , anayabin boro hinabuw hinafatumi kwanan kanisel nahimaim hibabatiy , naatu Kou’ay Baremaim boro hinaborabirabi .
| Bible_taxi1500 | Latn | aai_Latn |
Ayu wabu’umaim kwabowabow isan boro aiwob sabuw naatu gawan orot gagamih na’atube Ufun Sabuw nahimaim Tur Gewasin kurereb nowar isan boro hinarab hinataini .
| Bible_taxi1500 | Latn | aai_Latn |
Baise hinafatum hinabuw baibabatiyimih kwanan men kwaniyababan tur isan , o tur o isan , hinabibatiy ana veya’amaim tur boro imaim natit kwanao .
| Bible_taxi1500 | Latn | aai_Latn |
Anayabin nati tur i men o a notamaim tit kuo’omih , baise Tamat Anunin o iwani awa rukirir kuo .
| Bible_taxi1500 | Latn | aai_Latn |
“ Orot ain boro tain baban nao namorob , regah boro natun nifa’ifa’i baban nao namorob , na’atube kek boro hinah tamah hinifa’ifa’ih babah hinao hinamorob .
| Bible_taxi1500 | Latn | aai_Latn |
Ayu wabu’umaim kwabowabow isan sabuw boro hinifa’ifa’i , baise orot yait nabat kikin nabowabow yomaninamaim boro yawas natita’ur .
| Bible_taxi1500 | Latn | aai_Latn |
Bar merar ta’amaim hinarukoukuw kwanabia’akir , kwanabihir kwanan bar merar ta , anababatun a tur ao’owen , Israel wanawanan bar merar etei boro men kwanabow kwanisawaribo Orot Natun namatabir maiye nanamih .
| Bible_taxi1500 | Latn | aai_Latn |
“ Kirum kek boro men ana bai’obaiyen orot na natabirimih , na’atube akir wairafin boro men ana orot ukwarin na natabirimih .
| Bible_taxi1500 | Latn | aai_Latn |
Baise kirum kek na kok ana bai’obaiyen orot na’atube mataramih , basit i ukwarin na rerekab na kirum gewas , na’atube akir wairafin nabow gewas ana orot ukwarin boro nayara’ah ibe namatar , baise bar matuwan orot isan Beelzebul hinarouw hinao na’at , i ana akir wairafin isah boro tur kakafin maiyow hina’uwih wabih hini’a’afiy .
| Bible_taxi1500 | Latn | aai_Latn |
“ Baise sabuw isah men kwanabir , anayabin abisa sum wanawanan wa’iwa’irin inu’in boro hina botait nirereb , naatu sawar baibunuwenamaim ti’inu’in etei boro hinatit hinibebeyan sabuw etei hinaso’ob .
| Bible_taxi1500 | Latn | aai_Latn |
Abisa wa’iwa’iramaim ao kwanonowar sabuw etei nahimaim kwanao hinanowar , naatu abisa akisimo ao kwanonowar , kwanayen gem tafahimaim kwanabat kwanabinan sabuw etei hinanowar .
| Bible_taxi1500 | Latn | aai_Latn |